**ДОКЛАД НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ**

**относно използването от институциите през 2017 г. на Регламент № 495/77 на Съвета, последно изменен с Регламент № 1945/2006 (относно задълженията по дежурство), на Регламент № 858/2004 на Съвета (относно труда в особено вредни условия) и на Регламент № 300/76 на Съвета, последно изменен с Регламент № 1873/2006 (относно непрекъснатата работа или работата на смени)**

1. Въведение

Съгласно регламентите на Съвета относно задълженията по дежурство (№ 495/77) и относно труда в особено вредни условия (№ 858/2004) Комисията е длъжна да докладва ежегодно на Съвета за броя на длъжностните лица и на другите служители във всяка категория, получаващи предвидените в съответните регламенти надбавки, и за общия размер на разходите за тези надбавки.

Настоящият доклад се основава на последните пълни годишни данни, които са налице към момента на изготвянето му, и се отнася за 2017 г. Той обхваща всички институции и за по-голяма пълнота съдържа също подобна информация относно използването на непрекъснатата работа или работата на смени (Регламент № 300/76 на Съвета).

2. Надбавка за задължения по дежурство

Правното основание за тази надбавка са членове 55 и 56б от Правилника за персонала и Регламент № 495/77 на Съвета от 8 март 1977 г., последно изменен с Регламент № 1945/2006 на Съвета от 11 декември 2006 г.

Надбавката се изплаща само на длъжностните лица и другите служители, които получават възнагражденията си от *бюджетните кредити за изследвания* и са наети:

* в звено на Съвместния изследователски център (JRC) или
* в рамките на непряка дейност или

получават възнагражденията си от *бюджетните кредити за административни разходи* и са наети:

* да работят на технически инсталации или да наблюдават такива инсталации,
* в отдел за безопасност и сигурност,
* в отдел, обслужващ информационните и комуникационните технологии (ИКТ),
* в отдел, осигуряващ подкрепа за общата външна политика и политика на сигурност (ОВППС)/европейската политика за сигурност и отбрана (ЕПСО) или за координацията в извънредни и кризисни ситуации, или
* в структура, създадена с цел осигуряване на помощ на държавите членки 24 часа в денонощието и 7 дни в седмицата („ДЧ 24/7“) в рамките на координацията в извънредни или кризисни ситуации или в служби, където е налице доказана необходимост от изпълнението на задачи, за да се гарантира механизъм за предоставяне на помощ на държавите членки.

Надбавката за задължения по дежурство се изразява в точки. Броят на точките, които се начисляват за всеки час дадено дежурство, се определя, както следва:

* дежурство на разположение у дома в работен ден: 2,15 точки;
* дежурство на разположение у дома в събота и неделя и на официални празници: 4,3 точки;
* дежурство на работното място в работен ден: 11 точки;
* дежурство на работното място в събота и неделя и на официални празници: 22 точки.

Всяка точка се равнява на 0,032 % от основната заплата на длъжностно лице със степен 1, първа стъпка (тоест 0,92 EUR през 2017 г.).

По-долу е посочен броят на надбавките, отпуснати от всяка институция за 2017 г.

2.1. Брой бенефициери (длъжностни лица/срочно наети служители и договорно наети служители)[[1]](#footnote-1):

|  |  |  |  |  |
| --- | --- | --- | --- | --- |
| **Институция** | **AD** | **SC - AST** | **Договорно наети служители** | **Общо** |
| **ФГ I** | **ФГ II** | **ФГ III**  | **ФГ IV** |
| Комисия | 110,33 | 205,33 | 49,33 | 10 | 16 | 3 | **394** |
| *– от които JRC:* | *43* | *88* | *17* | *1* | *2* | *1* | ***152*** |
| Съвет | 11 | 57 | 3 | 0 | 0 | 0 | **71** |
| Парламент | 0 | 0 | 0 | 0 | 0 | 0 | 0 |
| Съд | 7 | 16 | 1 | 0 | 0 | 0 | 24 |
| Сметна палата | 0 | 0 | 14 | 0 | 0 | 0 | **14** |
| ЕИСК | 0 | 2 | 0 | 0 | 0 | 0 | 2 |
| Комитет на регионите | 0 | 0 | 0 | 0 | 0 | 0 | 0 |
| ЕНОЗД | 0 | 0 | 0 | 0 | 0 | 0 | 0 |
| Омбудсман | 0 | 0 | 0 | 0 | 0 | 0 | 0 |
| ЕСВД | 6 | 9 | 0 | 0 | 0 | 0 | **15** |
| **Общо** | **134,33** | **292,33** | **67,33** | **10** | **17** | **3** | **524** |

2.2. Брой бенефициери по видове дежурство:

|  |  |  |  |  |
| --- | --- | --- | --- | --- |
| **Институция** | **У дома** | **У дома и на работното място** | **На работното място** | **Общо** |
|
| Комисия | 379 | 0 | 15 | **394** |
| *– от които JRC:* | *138* | *0* | *14* | ***152*** |
| Съвет | 71 | 0 | 0 | **71** |
| Парламент | 0 | 0 | 0 | 0 |
| Съд | 24 | 0 | 0 | 24 |
| Сметна палата | 14 | 0 | 0 | **14** |
| ЕИСК | 2 | 0 | 0 | 2 |
| Комитет на регионите | 4 | 0 | 0 | 4 |
| ЕНОЗД | 0 | 0 | 0 | 0 |
| Омбудсман | 0 | 0 | 0 | 0 |
| ЕСВД | 15 | 0 | 0 | **15** |
| **Общо** | **509** | **0** | **15** | **524** |

2.3. Брой бенефициери по област на работа

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Институция** | **JRC** | **Непреки дейности** | **Технически инсталации** | **Безопасност/сигурност** | **ИКТ** | **ОВППС/ЕПСО** | **ДЧ 24/7** | **Общо** |
| Комисия | 152 | 3 | 72 | 39 | 83 | 0 | 45 | **394** |
| *– от които JRC:* | *152* | *0* | *0* | *0* | *0* | *0* | *0* | ***152*** |
| Съвет | 0 | 0 | 0 | 19 | 45 | 7 | 0 | **71** |
| Парламент | 0 | 0 | 0 | 0 | 0 | 0 | 0 | **0** |
| Съд | 0 | 0 | 14 | 10 | 0 | 0 | 0 | **24** |
| Сметна палата | 0 | 0 | 0 | 14 | 0 | 0 | 0 | **14** |
| ЕИСК | 0 | 0 | 0 | 2 | 0 | 0 | 0 | **2** |
| Комитет на регионите | 0 | 0 | 0 | 4 | 0 | 0 | 0 | **4** |
| ЕНОЗД | 0 | 0 | 0 | 0 | 0 | 0 | 0 | **0** |
| Омбудсман | 0 | 0 | 0 | 0 | 0 | 0 | 0 | **0** |
| ЕСВД | 0 | 0 | 0 | 3 | 9 | 3 | 0 | **15** |
| **Общо** | **152** | **3** | **86** | **91** | **137** | **10** | **45** | **524** |

3. Надбавка за труд в особено вредни условия

Правното основание за тази надбавка са член 56в от Правилника за персонала и Регламент № 858/2004 на Съвета от 29 април 2004 г., който заменя Регламент № 1799/72 на Съвета.

Надбавката за труд в особено вредни условия се изразява в точки, които се начисляват за всеки час действително положен труд, и зависи от различни специфични условия на труд, свързани с „личните защитни средства“, с „работното място“ и с „естеството на труда“. Броят на точките варира между 2 (напр. за средно ниво на шума, надвишаващо 85 децибела) и максимума от 50 точки (за служител, носещ личен противопожарен скафандър). Една точка се равнява на 0,032 % от основната заплата на длъжностно лице със степен 1, първа стъпка (тоест 0,92 EUR през 2017 г.).

3.1. Брой бенефициери (длъжностни лица/срочно наети служители и договорно наети служители):

|  |  |  |  |  |
| --- | --- | --- | --- | --- |
| **Институция** | **AD** | **SC - AST** | **Договорно наети служители** | **Общо** |
| **ФГ I** | **ФГ II** | **ФГ III** | **ФГ IV** |
| Комисия | 33 | 155 | 25 | 1 | 0 | 8 | **222** |
| *– от които JRC:* | *33* | *149* | *16* | *1* | *0* | *8* | ***207*** |
| Съвет | 0 | 0 | 0 | 0 | 0 | 0 | 0 |
| Парламент | 0 | 0 | 0 | 0 | 0 | 0 | 0 |
| Съд | 0 | 0 | 0 | 0 | 0 | 0 | 0 |
| Сметна палата | 0 | 0 | 0 | 0 | 0 | 0 | 0 |
| ЕИСК | 0 | 0 | 0 | 0 | 0 | 0 | 0 |
| Комитет на регионите | 0 | 0 | 0 | 0 | 0 | 0 | 0 |
| ЕНОЗД | 0 | 0 | 0 | 0 | 0 | 0 | 0 |
| Омбудсман | 0 | 0 | 0 | 0 | 0 | 0 | 0 |
| ЕСВД | 0 | 0 | 0 | 0 | 0 | 0 | 0 |
| **Общо** | **33** | **155** | **25** | **1** | **0** | **8** | **222** |

4. Надбавка за непрекъсната работа или за работа на смени

Правното основание за тази надбавка са член 56а от Правилника за персонала и Регламент № 300/76 на Съвета от 9 февруари 1976 г., последно изменен с Регламент № 1873/2006 на Съвета от 11 декември 2006 г.

Надбавката се изплаща само на длъжностните лица и другите служители, които получават възнагражденията си от *бюджетните кредити за изследвания* и са наети:

* в звено на Съвместния изследователски център (JRC), или
* в рамките на непряка дейност, или

получават възнагражденията си от *бюджетните кредити за административни разходи* и са наети:

* в отдел, обслужващ информационните и комуникационните технологии (ИКТ),
* в отдел за безопасност и сигурност,
* в телефонна централа/информационна служба или рецепция,
* в отдел, осигуряващ подкрепа за общата външна политика и политика на сигурност (ОВППС)/европейската политика за сигурност и отбрана (ЕПСО) или за координацията в извънредни и кризисни ситуации,
* в отдел, осигуряващ помощ в рамките на координацията в извънредни или кризисни ситуации, или
* да работят на технически инсталации или да наблюдават такива инсталации.

По-долу е посочен броят на надбавките, отпуснати от всяка институция за 2017 г.

4.1. Брой бенефициери (длъжностни лица/срочно наети служители и договорно наети служители):

|  |  |  |  |  |
| --- | --- | --- | --- | --- |
| **Институция** | **AD** | **SC - AST** | **Договорно наети служители** | **Общо**  |
| **ФГ I** | **ФГ II** | **ФГ III** | **ФГ IV** |
| Комисия | 2 | 75 | 18 | 10 | 8 | 1 | **114** |
| *– от които JRC:* | *0* | *22* | *6* | *0* | *0* | *1* | ***29*** |
| Съвет | 0 | 76 | 0 | 9 | 0 | 0 | **85** |
| Парламент | 1 | 45 | 516 | 10 | 7 | 2 | **581** |
| Съд | 0 | 0 | 0 | 0 | 0 | 0 | **0** |
| Сметна палата | 0 | 0 | 16 | 0 | 0 | 0 | **16** |
| ЕИСК | 0 | 2 | 0 | 0 | 0 | 0 | **2** |
| Комитет на регионите | 0 | 3 | 0 | 0 | 1 | 0 | **4** |
| ЕНОЗД | 0 | 0 | 0 | 0 | 0 | 0 | **0** |
| Омбудсман | 0 | 0 | 0 | 0 | 0 | 0 | **0** |
| ЕСВД | 0 | 37 | 0 | 1 | 0 | 0 | **38** |
| **Общо** | **3** | **238** | **550** | **30** | **16** | **3** | **840** |

Предвидени са четири различни ставки за месечната надбавка (стойностите са за 2017 г.):

* ставка 1: работа на две смени без събота и неделя и без официалните празници: 413,61 EUR;
* ставка 2: работа на две смени, включително през нощта, в събота и неделя и на официални празници: 624,28 EUR;
* ставка 3: 24 часа в денонощието без събота и неделя и без официалните празници: 682,57 EUR;
* ставка 4: 24 часа в денонощието, 7 дни в седмицата: 930,56 EUR.

4.2. Брой бенефициери по ставки:

|  |  |  |  |  |  |
| --- | --- | --- | --- | --- | --- |
| **Институция** | **Ставка 1** | **Ставка 2** | **Ставка 3** | **Ставка 4** | **Общо** |
| 413,61 €  | 624,28 € | 682,57 €  | 930,56 €  |
| Комисия | 23 | 0 | 8 | 83 | **114** |
| *– от които JRC:* | *0* | *0* | *8* | *21* | *29* |
| Съвет | 32 | 0 | 0 | 53 | **85** |
| Парламент | 307 | 205 | 0 | 69 | **581** |
| Съд | 0 | 0 | 0 | 0 | **0** |
| Сметна палата | 2 | 0 | 0 | 14 | **16** |
| ЕИСК | 2 | 0 | 0 | 0 | **2** |
| Комитет на регионите | 4 | 0 | 0 | 0 | **4** |
| ЕНОЗД | 0 | 0 | 0 | 0 | **0** |
| Омбудсман | 0 | 0 | 0 | 0 | **0** |
| ЕСВД | 27 | 0 | 0 | 11 | **38** |
| **Общо** | **397** | **205** | **8** | **230** | **840** |

4.3. Брой бенефициери по области на работа:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Институция** | **JRC** | **Коорд.****при кризи/извънр. ситуации** | **ИКТ** | **Безопасност/сигурност** | **Тел. централа/рецепция** | **ОВППС/ЕПСО** | **Техн. инсталации** | **Непреки дейности** | **Общо** |
| Комисия | 29 | 8 | 22 | 54 | 0 | 0 | 1 | **0** | **114** |
| *– от които JRC:* | *29* | *0* | *0* | *0* | *0* | *0* | *0* | ***0*** | ***29*** |
| Съвет | 0 | 0 | 0 | 85 | 0 | 0 | 0 | **0** | **85** |
| Парламент | 0 | 0 | 0 | 417 | 164 | 0 | 0 | **0** | **581** |
| Съд | 0 | 0 | 0 | 0 | 0 | 0 | 0 | **0** | **0** |
| Сметна палата | 0 | 0 | 0 | 13 | 3 | 0 | 0 | **0** | **16** |
| ЕИСК | 0 | 0 | 0 | 2 | 0 | 0 | 0 | **0** | **2** |
| Комитет на регионите | 0 | 0 | 0 | 4 | 0 | 0 | 0 | **0** | **4** |
| ЕНОЗД | 0 | 0 | 0 | 0 | 0 | 0 | 0 | **0** | **0** |
| Омбудсман | 0 | 0 | 0 | 0 | 0 | 0 | 0 | **0** | **0** |
| ЕСВД | 0 | 0 | 11 | 16 | 0 | 11 | 0 | **0** | **38** |
| **Общо** | **29** | **8** | **33** | **591** | **167** | **11** | **1** | **0** | **840** |

5. Засегнати служби и основания

Съветът, Комисията, ЕСВД, Европейският парламент, Съдът и Сметната палата използват дежурствата и/или непрекъснатата работа или работата на смени и изплащат предвидените в законодателството надбавки.

От 2017 г. Комитетът на регионите и Европейският икономически и социален комитет въведоха съвместна схема за дежурства и непрекъсната работа или работа на смени.

Комисията продължава да е единствената институция, която изплаща надбавки за труд в особено вредни условия в JRC и в Службата за инфраструктура и логистика в Брюксел (OIB).

5.1. Основания за даване на дежурства

***Комисия:***през 2017 г. Комисията е изплатила надбавки за задължения по дежурство на 394 свои служители (през 2016 г. те са били 350). Около 40 % (152) от тях работят в един от изследователските центрове. По принцип, както и през предходните години, основанията за даването на дежурства са свързани с дейностите за сигурност и безопасност и за защита (противопожарна защита, наблюдение на лъченията, радиационна защита и т.н.). В повечето случаи дежурствата в JRC се изпълняват, като лицата са на разположение по домовете си, с изключение на Испра и Карлсруе, където поради специфичното естество на задачите дежурствата се дават на работното място или у дома.

В останалите генерални дирекции на Комисията ситуацията е почти непроменена в сравнение с 2016 г. Дежурствата са свързани главно със сигурността и безопасността, с техническите инсталации и с ИКТ. Наблюдава се обаче увеличение на броя на бенефициерите, за да бъде обхваната помощта за държавите членки 24/7 (45 през 2017 г. спрямо 32 през 2016 г.), по-специално в ГД „Европейска гражданска защита и европейски операции за хуманитарна помощ“ (ECHO) за осигуряването на наблюдение на инцидентите в реално време и на незабавна реакция при бедствия навсякъде по света и по всяко време.

***Съвет:*** през 2017 г. Съветът е изплатил надбавки за задължения по дежурство на 71 свои служители (62 през 2016 г.). Въведени са три схеми на работа, които да покриват следните области: 1) информационни и комуникационни технологии (ИКТ) — за осигуряване на интервенциите с цел да се гарантират защитата и правилното функциониране на информационните и комуникационните мрежи; 2) безопасност/сигурност — за незабавно реагиране при всякакви инциденти, които биха могли да засегнат персонала на ГСС и работата на Съвета и на Европейския съвет, и за оказване на съдействие на командированите служители за сигурност 24 часа в денонощието и 7 дни в седмицата; 3) за бързо изготвяне, публикуване в интернет и разпространяване на незабавните и спешните изявления на ротационното председателство и на председателя на Европейския съвет в рамките на ОВППС/ЕПСО. Дежурствата през 2017 г. са били изпълнявани само под формата на присъствие на разположение у дома.

***Сметна палата:*** въведеното през 2011 г. месечно планиране на службата за безопасност и сигурност е включвало през 2017 г. дежурства на разположение у дома, давани от 14 служители (10 през 2016 г.). Чрез тях се осигурява сигурността на сградите и лицата в тях без прекъсване и през цялата година.

***ЕСВД:*** през 2017 г. ЕСВД е изплатила надбавки за задължения по дежурство на разположение у дома на 15 свои служители (16 през 2016 г.) в 3 области на труда: 1) службите за сигурност, с цел постоянна защита на персонала на ЕСВД, посетителите, помещенията и имуществото в Брюксел, както и на класифицираната информация (в централата и в делегациите); 2) оказване на подкрепа за ОВППС/ЕПСО — за наблюдение на събитията в целия свят 24 часа в денонощието и 7 дни в седмицата, реагиране при кризи, инциденти, критични събития, специфични или извънредни ситуации, оказване на подкрепа на върховния представител и участниците от ЕС, улесняване на провеждането на срещите на платформата за кризи на ЕСВД извън нормалното работно време; 3) службата за информационни и комуникационни технологии чрез COMCEN (Център за комуникации), който предоставя услуги по предаване на класифицирана информация за всички членове на персонала на ЕСВД, като предоставя също така услуги на генералния секретариат на Съвета, за да се гарантира бързо обработване на спешната класифицирана информация.

***Съд:*** през 2017 г. Съдът на ЕС е изплатил надбавки за задължения по дежурство на разположение у дома на 24 свои служители. Тази схема бе въведена през ноември 2014 г. в Генерална дирекция „Инфраструктури“. Дирекция „Сграден фонд и сигурност“ отговаря за защитата на институцията, за предотвратяването на пожари и за здравето и сигурността на работното място. Тя се състои от три отдела, отговарящи за новите строителни или ремонтни дейности, за управлението на сградите и за сигурността.

***Комитет на регионите и Европейски икономически и социален комитет:*** от 1 март 2017 г. в Комитета на регионите и ЕИСК е въведена съвместна схема за дежурства в службата по сигурността, за да се гарантира, че служителите по сигурността са на разположение и могат да реагират във всеки един момент в случай на произшествия, изискващи намеса, когато институцията е затворена. През 2017 г. схемата за дежурства на разположение у дома е включвала 4 членове на персонала на Комитета на регионите и 2 членове на персонала на ЕИСК.

5.2. Основания за използване на надбавката за труд в особено вредни условия

***Комисия:***Комисията е единствената институция, използвала тази възможност през 2017 г. През 2008 г. Службата за инфраструктура и логистика в Брюксел (OIB) въведе тази възможност в един от отделите си (отдела за възпроизвеждане) в допълнение към JRC, който вече я използваше.

През 2017 г. общият брой на отработените часове в особено вредни условия е бил разпределен по следния начин:

* 63 598,72 часа, свързани с лични защитни средства (напр. носене на неудобно специално защитно облекло),
* 115 068,21 часа, свързани с работното място (напр. високи нива на шум, опасни места) и
* 12 803,10 часа, свързани с естеството на труда (напр. работа с корозивни вещества).

5.3. Основания за непрекъсната работа или за работа на смени

***Комисия:*** в рамките на Комисията JRC (по причини, свързани с естеството на задачите му) и ГД „Човешки ресурси“ (службата за безопасност и сигурност) са службите, при които се налага най-много този вид организация на труда (съответно 29 и 46 служители през 2017 г.).

В останалите генерални дирекции (бюджетни кредити за административни разходи) работа на смени през 2017 г. са извършвали 39 лица в следните области:

* безопасност и сигурност: 8 (Служба за инфраструктура и логистика в Люксембург)
* технически инсталации: 1 (СП)
* информационни и комуникационни технологии (ИКТ): 22 (ГД „Комуникации“)
* помощ за държавите членки: 8 (ГД „Европейска гражданска защита и европейски операции за хуманитарна помощ“)

ГД „Комуникации“ въведе работата на смени през 2015 г. с цел да се осигури преглед на печата за председателя, колегиума и службата на говорителите.

Непрекъснатата работа в ГД „Европейска гражданска защита и европейски операции за хуманитарна помощ“ бе въведена през 2013 г. след създаването на Центъра за мониторинг и информация с цел да се оказва подкрепа на държавите членки и Комисията в случай на бедствия.

В Комисията се прилагат и четирите ставки (видове надбавки), като ставка 4 (за непрекъсната работа) се използва най-вече в службите по сигурността.

***Съвет:*** Съветът разполага със система за работа на смени, която е абсолютно необходима за осигуряване на непрекъснатостта на работата на службите, отговарящи за превенцията и сигурността на сградите и лицата в двете сгради на институцията.

В генерална дирекция А бе извършена реорганизация с цел максимално оползотворяване на персонала на място. Отдел „Превенция“ бе присъединен към Дирекция „Безопасност и сигурност“ поради необходимостта от осигуряване на непрекъснатост на работата (премия 4) през цялата 2017 година за изпълнение на техните задачи. Както и преди, за останалите отдели, гарантиращи различните аспекти на сигурността, бе необходимо работата да се организира на смени (премия 1) и при условията на непрекъснатост (премия 4).

Реорганизацията на тези служби, в които работят длъжностни лица от функционална група AST и договорно наети служители (ФГІІ), не доведе до увеличаване на броя на надбавките през 2017 г. (85) в сравнение с 2016 г. (86).

***Европейски парламент:*** през 2017 г. Европейският парламент е изплатил надбавки за непрекъсната работа или работа на смени за покриване на: 1) дежурства на службите, отговарящи за безопасността и сигурността на трите места на работа: Брюксел, Страсбург и Люксембург; 2) дежурства, свързани с приемането, сигурността и контрола на посетителите (Парламентариум, Дом на европейската история (от 2017 г. насам), спортния център (от 2017 г.), както и с комуникациите чрез телефонната централа, която предлага множество услуги на различни езици, например прехвърляне на входящи и изходящи повиквания, предоставяне на информация за контакт (номера на телефон и факс, адреси на електронна поща и офис адреси), информация за заседанията и сградите на Европейския парламент.

Възприета е схема, включваща работа на две смени (ставка 1), работа на две смени, включително през нощта, в събота и неделя и на официалните празници (ставка 2), или непрекъснато 24-часово обслужване (ставка 4). През 2017 г. надбавки са били изплатени на 581 бенефициери (570 през 2016 г.).

***Сметна палата:*** от 2011 г. насам Сметната палата е въвела непрекъсната работа или работа на смени, свързана със сигурността и обслужването на телефонни централи/рецепция. Въведената схема за непрекъсната работа или работа на смени включва работа на две смени (ставка 1) и непрекъснато 24-часово обслужване (ставка 4). През 2017 г. надбавки са били изплатени на 16 бенефициери (14 през 2016 г.).

***ЕСВД:*** през 2017 г. ЕСВД е изплатила 38 надбавки за непрекъсната работа и работа на смени за ежедневното осигуряване, 24 часа в денонощието и 7 дни в седмицата, на наблюдението, оценката и сигнализирането в случай на политически значими събития или ситуации, както и за предоставяне на комуникационни услуги за класифицирана информация за целия персонал на ЕСВД, както и за върховния представител и други участници от ЕС (Европейската комисия, Генералния секретариат на Съвета, агенциите на ЕС, държавите — членки на ЕС).

В ЕСВД се прилагат два вида надбавки — предимно ставка 1, както и ставка 4. Броят на бенефициерите е останал стабилен.

***Комитет на регионите и Европейски икономически и социален комитет:*** съвместната схема за работа на смени бе въведена в Комитета на регионите и ЕИСК от 1.3.2017 г., за да се отговори на необходимостта от непрекъснато присъствие в службата за сигурност. Комитетът на регионите е изплатил надбавки на 4 бенефициери (ставка 1), а ЕИСК на 2 бенефициери (ставка 1).

6. Бюджетни разходи по институции и по надбавки (в EUR)

|  |  |  |  |  |
| --- | --- | --- | --- | --- |
| **Институция** | **Непрекъсната работа или работа на смени** | **Дежурства** | **Особено вредни условия** | **Общо** |
| Комисия | 1 016 105,21 | 1 357 562,14 | 622 521,54 | **2 996 188,89** |
| *– от които JRC:* | *260 638,58* | *543 164,63* | *595 924,90* | ***1 399 728,11*** |
| Съвет | 672 443,72 | 201 886,92 | 0 | **874 330,64** |
| Парламент | 3 717 011,75 | 0 | 0 | **3 717 011,75** |
| Съд | 0 | 60 811,47 | 0 | **60 811,47** |
| Сметна палата | 149 853,04 | 14 806,32 | 0 | **164 659,36** |
| ЕИСК | 8 223,32 | 0 | 0 | **8 223,32** |
| Комитет на регионите | 16 446,64 | 11 773,65 | 0 | **28 220,29** |
| ЕНОЗД | 0 | 0 | 0 | **0** |
| Омбудсман | 0 | 0 | 0 | **0** |
| ЕСВД | 211 538,69 | 57 982,14 | 0 | **269 520,83** |
| **Общо** | **5 791 622,37** | **1 704 822,64** | **622 521,54** | **8 118 966,55** |

За 2017 г. средствата, изразходвани за трите вида надбавки от всички европейски институции, възлизат на 8 118 966,55 EUR (7 364 776,86 EUR за 2016 г.).

1. В OLAF дежурството се осигурява 24 часа в денонощието и 7 дни в седмицата от 0,33 AD/ 0,33 SC-AST/ 0,33 ФГ I (общо = 1 бенефициер) от дежурния екип за сигурност.
 [↑](#footnote-ref-1)